กฎกระทรวงว่าด้วยคณะที่ปรึกษาโครงการจัดรูปที่ดิน พ.ศ. 2552
ประกาศวันที่ 2009-03-27

content: กฎกระทรวง ว่าด้วยคณะที่ปรึกษาโครงการจัดรูปที่ดิน พ.ศ. ๒๕๕๒
content: อาศัยอำนาจตามความในมาตรา ๔ และมาตรา ๕๒ วรรคห้าและวรรคหก แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๓ ของมาตรา ๔๑ และมาตรา ๔๒ ของรัฐธรรมนูญแห่งราชอาณาจักรไทย
content: บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้คณะที่ปรึกษาโครงการจัดรูปที่ดิน มีจำนวนดังต่อไปนี้ (๑) ผู้แทนคณะกรรมการส่วนจังหวัด ซึ่งคณะกรรมการส่วนจังหวัดแต่งตั้งไม่เกินสามคน (๒) เจ้าของที่ดินมาจากการเลือกตั้งจากเจ้าของที่ดินด้วยกันเอง ไม่น้อยกว่าสองคนแต่ไม่เกินหกคน (๓) ผู้ทรงคุณวุฒิซึ่งคณะกรรมการส่วนจังหวัดแต่งตั้ง
sectionNo: 1
content: ไม่น้อยกว่าสองคนแต่ไม่เกินสี่คน ที่ปรึกษาโครงการจัดรูปที่ดินตาม (๒) และ (๓) ในแต่ละโครงการจะมีจำนวนเท่าใดให้เป็นไปตามที่ผู้ดำเนินโครงการจัดรูปที่ดินกำหนด ทั้งนี้ โดยให้คำนึงถึงขนาดของโครงการ
sectionNo: 2
content: ข้อ ๒ ให้ผู้ดำเนินโครงการจัดรูปที่ดินจัดให้มีการเลือกตั้งที่ปรึกษาโครงการจัดรูปที่ดินตามข้อ ๑ (๒) ณ วัน เวลา และสถานที่ที่ได้ประกาศกำหนดไว้ การประชุมตามวรรคหนึ่งต้องมีเจ้าของที่ดินมาประชุมไม่น้อยกว่ากึ่งหนึ่งของจำนวนเจ้าของที่ดินทั้งหมด
sectionNo: 2
content: และเป็นเจ้าของที่ดินที่มีเนื้อที่ทั้งหมดรวมกันไม่น้อยกว่ากึ่งหนึ่งของที่ดินทั้งหมดในโครงการจัดรูปที่ดิน จึงจะเป็นองค์ประชุม ในกรณีต้องเลื่อนการประชุมเพราะไม่ครบองค์ประชุม ให้นัดประชุมอีกภายในสิบห้าวัน นับจากวันนัดประชุมครั้งก่อน
sectionNo: 2
content: และในการประชุมครั้งหลังนี้มิให้นำความในวรรคสองมาใช้บังคับกับการนับองค์ประชุม ให้เจ้าของที่ดินคนหนึ่งมีเสียงหนึ่งในการลงคะแนน และให้ใช้วิธีออกเสียงลงคะแนนโดยตรงและลับ ในกรณีที่มีปัญหาในทางปฏิบัติเกี่ยวกับการเลือกตั้งที่ปรึกษาโครงการจัดรูปที่ดินตามวรรคหนึ่งให้เสนอคณะกรรมการส่วนจังหวัดพิจารณา
sectionNo: 3
content: ข้อ ๓ เมื่อได้ที่ปรึกษาโครงการจัดรูปที่ดินครบจำนวนตามข้อ ๑ แล้ว ให้ประชุมเลือกที่ปรึกษาคนหนึ่งเป็นประธานที่ปรึกษา และเลือกอีกคนหนึ่งเป็นเลขานุการ
sectionNo: 4
content: ข้อ ๔ ให้ที่ปรึกษาโครงการจัดรูปที่ดินมีวาระการดำรงตำแหน่งคราวละสามปี นับแต่วันที่เริ่มปฏิบัติหน้าที่ และอาจได้รับแต่งตั้งหรือเลือกตั้งอีกได้ แต่จะดำรงตำแหน่งติดต่อกันเกินสองวาระไม่ได้
sectionNo: 5
content: ข้อ ๕ ในกรณีที่ที่ปรึกษาโครงการจัดรูปที่ดินพ้นจากตำแหน่งก่อนครบวาระให้ดำเนินการแต่งตั้งหรือเลือกตั้งแทนตำแหน่งที่ว่างภายในสามสิบวันนับแต่วันที่ตำแหน่งดังกล่าวว่างลง เว้นแต่วาระของที่ปรึกษาโครงการจัดรูปที่ดินเหลือไม่ถึงเก้าสิบวันจะไม่ดำเนินการก็ได้ ให้นำข้อ ๒
sectionNo: 5
content: มาใช้บังคับกับการเลือกตั้งที่ปรึกษาโครงการจัดรูปที่ดินแทนตำแหน่งที่ว่างลงตามวรรคหนึ่งโดยอนุโลม ให้ผู้ซึ่งได้รับแต่งตั้งหรือเลือกตั้งให้ดำรงตำแหน่งแทนอยู่ในตำแหน่งเท่ากับวาระที่เหลืออยู่ของผู้ซึ่งตนแทน
sectionNo: 6
content: ข้อ ๖ การประชุมคณะที่ปรึกษาโครงการจัดรูปที่ดิน ต้องมีที่ปรึกษาโครงการจัดรูปที่ดินมาประชุมไม่น้อยกว่ากึ่งหนึ่งของจำนวนที่ปรึกษาทั้งหมด จึงจะเป็นองค์ประชุม การวินิจฉัยชี้ขาดของที่ประชุมให้ถือเสียงข้างมาก ที่ปรึกษาโครงการจัดรูปที่ดินคนหนึ่งให้มีเสียงหนึ่งในการลงคะแนน
sectionNo: 6
content: ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด
sectionNo: 7
content: ข้อ ๗ ให้ประธานที่ปรึกษาโครงการจัดรูปที่ดินได้รับค่าตอบแทนเป็นเบี้ยประชุมรายครั้งในอัตราครั้งละหนึ่งพันสองร้อยห้าสิบบาท ให้ที่ปรึกษาโครงการจัดรูปที่ดินได้รับค่าตอบแทนเป็นเบี้ยประชุมรายครั้ง ในอัตราครั้งละหนึ่งพันบาท ในกรณีที่ที่ปรึกษาโครงการจัดรูปที่ดินทำหน้าที่ประธานในที่ประชุมในการประชุมครั้งใด
sectionNo: 7
content: ให้มีสิทธิได้รับค่าตอบแทนในการประชุมครั้งนั้น ในอัตราเดียวกับที่ประธานที่ปรึกษาโครงการจัดรูปที่ดินได้รับ
sectionNo: 8
content: ข้อ ๘ ให้ผู้ดำเนินโครงการจัดรูปที่ดินมีหน้าที่กำกับดูแลและรับผิดชอบงานด้านธุรการของคณะที่ปรึกษาโครงการจัดรูปที่ดิน
content: ให้ไว้ ณ วันที่ ๑๘ มีนาคม พ.ศ. ๒๕๕๒ ชวรัตน์ ชาญวีรกูล รัฐมนตรีว่าการกระทรวงมหาดไทย
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕๒ วรรคห้า แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗ บัญญัติว่า จำนวนที่ปรึกษา วิธีการเลือกตั้ง วาระการดำรงตำแหน่ง การเลือกตั้งซ่อม องค์ประชุม และวิธีการดำเนินงาน ให้เป็นไปตามหลักเกณฑ์และวิธีการที่กำหนดในกฎกระทรวง
content: และมาตรา ๕๒ วรรคหก แห่งพระราชบัญญัติดังกล่าว บัญญัติว่า ให้คณะที่ปรึกษาโครงการจัดรูปที่ดินได้รับค่าตอบแทนจากผู้ดำเนินโครงการจัดรูปที่ดินตามอัตราที่กำหนดในกฎกระทรวง จึงจำเป็นต้องออกกฎกระทรวงนี้